मिस ब्रिटेन को मिली कट्टरपंथियों की धमकी  
शना बुखारी का कहना है कि उन्हें फेसबुक पर लगभग 300 नफरत-भरे संदेश मिल चुके हैं, जिनसे वह काफी घबराई हुई हैं।
मिस यूनिवर्स सौंदर्य प्रतियोगिता में हिस्सा लेने की तैयारी कर रही मिस ब्रिटेन शना बुखारी को मुस्लिम कट्टरपंथियों ने जान से मारने की धमकी दी है। कट्टरपंथियों का कहना है कि वह ऐसा करके इस्लाम का अपमान कर रही है।  उल्लेखनीय है कि शना मिस यूनिवर्स कॉन्टेस्ट के क्वालिफाइंग राउंड में पहुंच चुकी हैं, लेकिन जिस वक्त से उनके कॉन्टेस्ट में भाग लेने की ख़बर आई है, उन्हें लगातार धमकियां मिल रही हैं। शना का कहना है कि उन्हें फ़ेसबुक पर लगभग 300 नफ़रत भरे संदेश मिल चुके हैं। बुखारी काफ़ी घबराई हुई हैं और उन्होंने अपनी सुरक्षा के लिए एक प्राइवेट सिक्योरिटी फर्म से भी संपर्क किया है।